Bruxelles je srce i mozak Europske unije. Tamo se donose važne odluke koje imaju velik utjecaj na život, politiku i ekonomiju svih 28 njezinih članica, pa tako i Hrvatske. Belgijsku prijestolnicu prati glas legla birokracije, mjesta na kojemu se sastavljaju maratonski dokumenti teško razumljivi običnom smrtniku. Tamo se određuju i standardi koji južnjacima često izgledaju kao suludo birokratsko cjepidlačenje.

Ali kada čovjek šeće ulicama glavnog grada Europske unije i razvijene Belgije, može naići na čitavu gomilu balkanskih rješenja: stubište na kraju kojega nema ničega, staza za bicikliste kojom bicikli ne mogu prolaziti, divovska vrata u kojima su pilom izrezana manja da bi ih bilo lakše otvarati i zatvarati…

>> Mimica ne može odabrati četvrt za život u Bruxellesu